|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Ĺ, ĺ***  Písanie – **veľké písané *Ĺ,* malé písané *ĺ*** | |
| **Prierezové témy** | Environmentálna výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *Ĺ* v reči  a.2) Určiť hlásku *ĺ* vo vnútri slova  b.1) Čítať všetky tvary písmen *Ĺ, ĺ*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Používať spisovnú výslovnosť |
| psychomotorické | c.1) Písať správne písané i tlačené tvary písmen *Ĺ, ĺ*  c.2) Písať správne slabiky, slová a vety vytvorené z daných písmen |
| afektívny | d.3) Rozprávať o význame pobytu v prírode |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 6. zošit, maňuška HUPSA, kartičky so slovami, vety napísané na kartičkách po jednotlivých slovách, paličky (špáradlá), multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *Ĺ* v reči *(1. úroveň – zapamätanie)* 2. sluchovo určiťpozíciu hlásky *ĺ* vo vnútri slova *(2. úroveň – porozumenie)* 3. určiť grafickú podobu tvarov písmen *Ĺ, ĺ (1. úroveň – zapamätanie)* 4. čítať všetky tvary písmena *Ĺ (1. úroveň – zapamätanie)* 5. čítať plynule slová a vety s novým písmenom *(1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. písať správne veľké písané *Ĺ,* malé písané *ĺ (1. úroveň – zapamätanie)* 8. rozprávať o význame pobytu v prírode *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že čítal o tom, ako niektorí rodičia chodia s deťmi cez víkend na chatu do prírody, veľa sa tam spolu hrajú, grilujú, jedia hrušky, slivky, jabĺčka... Pekné obrázky chatiek si všimol aj v šlabikári a chce sa o nich s prvákmi porozprávať. Najskôr sa však naučia poznať a čítať rodinku nového písmena, ktoré je v slove *jabĺčko.* Žiaci určia písmeno (povieme ho veľmi výrazne). |
| 3. expozičná časť | * Šlabikár, strana 60, vyvodenie všetkých tvarov písmena *Ĺ*      * Šlabikár, strana 60   + práca s vyvodzovacími obrázkami      * Didaktická hra *Drep – skok („Klamanie“)* | 8´ | Žiaci si otvoria šlabikár na strane 60. Vysvetlíme im, že v slovenčine nie je slovo, ktoré sa začína hláskou *Ĺ,* preto tu nie je nápovedný obrázok*.* Potom predstavíme rodinku písmena *Ĺ: veľké* *tlačené Ĺ, malé tlačené ĺ, veľké písané Ĺ, malé písané ĺ*.  Spoločne so žiakmi opakujeme názvy písmen. Rodinku písmena *Ĺ* žiaci môžu predstaviť aj HUPSOVI.  Žiakov sa môžeme spýtať, či vedia, prečo sú pri hláske *Ĺ* iba obrázky v prostrednom riadku. Žiaci by mali povedať, že v slovenčine nie sú slová, ktoré majú hlásku *Ĺ* na začiatku ani na konci. Potom pomenujú obrázky.  Pri riešení úlohy môžeme použiť *MMD/Nácvičné obdobie/písmeno Ĺ/Vyvodzovacie obrázky.*  Opis didaktickej hry je v metodických komentároch. Dôvodom zaradenia didaktickej hry je precvičiť si fonematické uvedomovanie novej hlásky v slove. Môžeme použiť slová s *Ĺ*: *dĺžeň, chĺpok, vĺčik, žĺtok, dĺžka, pritĺkať, kĺzačka, stĺp, kĺb, jabĺčko, obdĺžnik, dopĺňať...* |
| 4. fixačná časť | * Šlabikár, strana 60, úloha 1   + čítanie slov s novým písmenom | 10´ | Skôr než začneme so žiakmi čítať nové slová, v krátkom riadenom rozhovore sa ich spýtame, či by chceli ísť alebo už boli s rodičmi na chate, alebo na nejakom výlete v prírode, čo tam robili...  HUPS môže povedať žiakom, že v každej chatke na obrázku býva jedna rodina, preto aj ilustrátorka napísala na každú chatku rodinku slov.  Slová postupne prečítame spoločne so žiakmi, kladieme dôraz na správnu výslovnosť hlásky *Ĺ.* Upozorníme ich, že v niektorých slovách sa písmeno *l* zmení na dlhé *ĺ*, ale aj tak tvoria slovnú rodinku – sú to príbuzné slová.  Slová žiaci použijú vo vetách. Dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.). |
|  | **1. hodina, časť PÍSANIE** |  |  |
| 1. expozičná časť | * Písanie, 6. zošit, strana 29   + rozcvičenie rúk   + ukážka správneho tvaru písmena a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na multimediálnom disku k šlabikáru spustíme program s animáciou postupu správneho písania veľkého písaného *Ĺ* a malého písaného *ĺ*, *MMD/Nácvičné obdobie/písmeno Ĺ/Postup správneho písania.*  Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *Ĺ* a malého písaného *ĺ* vystretou rukou vo vzduchu spolu s animáciou. Upozorníme ich na polohu dĺžňa v malom *ĺ* (je nad písmenom, nie vedľa ako mäkčeň). Žiaci nacvičujú písanie písaných tvarov písmen *Ĺ, ĺ* v cvičnom zošite. |
| 2. fixačná časť | * Písanie, 6. zošit, strana 29   + písanie písmen *Ĺ, ĺ* | 12´ | Keď žiaci zvládli tvar písmen *Ĺ, ĺ* v cvičnom zošite, pokračujú v predpisovom zošite. Napíšu prvé dva riadky na strane 29.  Potom môžu písať do cvičného (alebo iného zošita používaného na písanie) ďalšie slová alebo vety s novou hláskou. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *Ĺ.* Môžu zopakovať niektoré slová s novou hláskou. Pochválime ich za prácu na hodine. |
|  | **2. hodina, časť ČÍTANIE** |  |  |
| 1. expozičná časť | * Precvičovanie čítania   + práca skupín na stanovištiach * Šlabikár, strana 60   + čítanie slabík a slov s novým písmenom      * Didaktická hra *Paličky pomocníčky* | 25´ | **Prvá skupina** sa presunie mimo lavíc, aby mali žiaci priestor na didaktickú hru. Máme pripravené kartičky s vetami napísanými po jednotlivých slovách, každá veta inou farbou alebo iným typom písma. Kartičky spustíme z výšky na zem – „napršia“ ako dážď (je to didaktická hra *Dážď zo slov*). Žiaci z nich skladajú vety. Ak nemáme vetu pre každého žiaka, môžu pracovať vo dvojiciach. (Vety, ktoré môžeme použiť: *Chutí mi čerstvý žĺtok. Deti skĺzli do jamy. Mačke pĺznu chĺpky. Chýba ti dĺžeň. Hľadáš tĺčik na mäso? Gregor je veľmi mĺkvy. Odmeraj dĺžku stĺpa. Z jablone spadli zrelé jabĺčka. Budeme tĺcť orechy. To je dobrá kĺzačka! Želka zjedla šťavnaté jabĺčko...*)  **Druhá skupina** bude pracovať pri magnetickej tabuli, kde sme napísali dvojice slov, ktoré spolu súvisia. Slová sú napísané v stĺpcoch v rozhádzanom poradí. Žiaci čiarou priradia slová, ktoré tvoria dvojicu. (Napr. *hĺbka – studňa, stĺpik – ohrada, jabĺčko – ovocie, žĺtok – vajíčko, zatĺkanie – klinec, kĺzačka – klzisko, tĺčik – mäso, stĺpec – slová, dĺžeň – písmeno, vĺčok – vlk, chĺpok – chlp...*).  **Tretia skupina** pracuje v laviciach s učiteľom. Žiaci čítajú slová v úlohe 1 na strane 60.  Pri riešení úlohy môžeme použiť *MMD/Nácvičné obdobie/písmeno Ĺ/Práca so šlabikárom/str. 60, úloha 1.*  Po uplynutí určeného časového úseku sa žiaci presúvajú na ďalšie stanovište. Prácu žiakov priebežne kontrolujeme a chválime ich za samostatnosť.  Žiaci najskôr spoločne prečítajú každý stĺpec rovnomerným pomalším a plynulým tempom. Potom čítajú slabiky a slová tak, že čítajú stĺpce súvisle ako vlnovku (každý druhý stĺpec začnú čítať zospodu, aby nadviazali na posledné slovo predchádzajúceho stĺpca). Dôležité je, aby žiaci mali rovnaké tempo čítania a „nestratili“ sa v texte.  Pri opakovanom čítaní môžu čítať slabiky a slová po riadkoch, každý rad jeden riadok.  Pri riešení úlohy môžeme použiť *MMD/Nácvičné obdobie/písmeno Ĺ/Práca so šlabikárom/str. 60, NOVÉ SLOVÁ.*  Opis didaktickej hry je v metodických komentároch. Dôvodom jej zaradenia je precvičiť delenie slov s hláskou *ĺ* na slabiky.  Žiaci si navzájom môžu určiť slová, ktoré budú deliť na slabiky. Rozdelené slová nahlas prečítajú. |
|  | **2. hodina, časť PÍSANIE** |  |  |
| 1. fixačná časť | * Písanie, 6. zošit, strana 28   + menenie slov      * Písanie, 6. zošit, strana 28   + prepis viet | 18´ | HUPS môže povedať žiakom, že sa veľmi teší na čarovanie so slovami.  Tento typ úlohy už žiaci riešili, ale aj tak pracujeme spoločne. Žiaci prečítajú najskôr slovo v ružovom riadku. Potom prečítajú prvú vetu vľavo od tabuľky. Písmená v okienkach menia podľa zadania, ostatné písmená iba odpíšu. Vždy prečítajú „nezmyselné“ slovo, ktoré vzniklo zámenou písmena. Takýmto spôsobom postupujú až do konca tabuľky. Riešenie: *Slovo KOHÚT sa premenilo na slovo JELEŇ*.  Žiaci si potom zopakujú prepis viet v hornej časti strany. Vety sú napísané bezpätkovým písmom, aby si žiaci precvičili prepis aj takéhoto typu tlačeného písma. Pracujú samostatne. HUPS im môže pripomenúť, aby nezabudli prepísané vety prečítať a skontrolovať.  Pri sebahodnotení môžeme postupovať podľa pokynov v metodických komentároch. Žiaci sa môžu zamerať na správne písanie zmenených slov v dolnej časti strany. |
| 2. záverečná časť | * Vyhodnotenie práce na hodine | 2´ | Žiakov pochválime za samostatnú prácu pri písaní. Hodnotíme ich individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Ŕ, ŕ***  Písanie – **veľké písané *Ŕ,* malé písané *ŕ*** | |
| **Prierezové témy** | Dopravná výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *Ŕ* v reči  a.2) Určiť hlásku *ŕ* vo vnútri slova  b.1) Čítať všetky tvary písmen *Ŕ, ŕ*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Používať spisovnú výslovnosť |
| psychomotorické | c.1) Písať správne písané i tlačené tvary písmen *Ŕ, ŕ*  c.2) Písať správne slabiky, slová a vety vytvorené z daných písmen |
| afektívny | d.3) Rozprávať o dopravných prostriedkoch |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 6. zošit, maňuška HUPSA, paličky (špáradlá), Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *Ŕ* v reči *(1. úroveň – zapamätanie)* 2. sluchovo určiťpozíciu hlásky *ŕ* vo vnútri slova *(2. úroveň – porozumenie)* 3. určiť grafickú podobu tvarov písmen *Ŕ, ŕ (1. úroveň – zapamätanie)* 4. čítať všetky tvary písmena *Ŕ (1. úroveň – zapamätanie)* 5. čítať plynule slová a vety s novým písmenom *(1. úroveň – zapamätanie)* 6. priradiť k slovám vysvetlenie ich významu *(2. úroveň – porozumenie)* 7. tvoriť vety podľa zadania *(3. úroveň – aplikácia)* 8. písať správne veľké písané *Ŕ,* malé písané *ŕ (1. úroveň – zapamätanie)* 9. rozprávať o dopravných prostriedkoch *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že sa mu páčia moderné vlaky, ktoré sú veľmi rýchle, ale neškodia prírode. Raz bol na malej vlakovej stanici, kde rýchlik nestojí, iba prefrnkne rýchlo okolo: fŕŕŕ... Pekné obrázky vlakov si všimol aj v šlabikári a chce sa o nich s prvákmi porozprávať. Najskôr sa však naučia poznať a čítať rodinku nového písmena, ktoré je v slove *fŕŕŕ.* Žiaci určia písmeno (povieme ho veľmi výrazne). |
| 3. expozičná časť | * Šlabikár, strana 61, vyvodenie všetkých tvarov písmena *Ŕ*      * Šlabikár, strana 60   + práca s vyvodzovacími obrázkami      * Didaktická hra *Bystré ušká* | 8´ | Žiaci si otvoria šlabikár na strane 61. Vysvetlíme im, že v slovenčine nie je slovo, ktoré sa začína hláskou *Ŕ,* preto tu nie je nápovedný obrázok*.* Potom predstavíme rodinku písmena *Ŕ: veľké* *tlačené Ŕ, malé tlačené ŕ, veľké písané Ŕ, malé písané ŕ*.  Spoločne so žiakmi opakujeme názvy písmen. Rodinku písmena *Ŕ* žiaci môžu predstaviť aj HUPSOVI.  Žiakov sa môžeme spýtať, či vedia, prečo sú pri hláske *Ŕ* iba obrázky v prostrednom riadku. Žiaci by mali povedať, že v slovenčine nie sú slová, ktoré majú hlásku *Ŕ* na začiatku ani na konci a dajú sa znázorniť obrázkom. Potom pomenujú obrázky.  Pri riešení úlohy môžeme použiť *MMD/Nácvičné obdobie/písmeno Ŕ/Vyvodzovacie obrázky.*  Dôvodom zaradenia didaktickej hry je určiť slová, v ktorých je alebo nie je hláska *Ŕ*. Žiaci si položia ruky na lavicu a počúvajú slová, ktoré im hovoríme. Ak povieme slovo, v ktorom sa nachádza hláska *Ŕ,* zdvihnú ruku (lakeť zostáva položený na lavici). Ak povieme slovo, v ktorom sa nenachádza hláska *Ŕ*, ruku majú položenú na lavici. Na záver hry pochválime žiakov za to, že majú bystré ušká a správne pracovali.  Môžeme použiť slová s *ŕ*: *hŕba, vŕba, tŕnie, kŕdeľ, kŕmič, vŕšok, vŕtať, kŕdlik, pŕhliť, spŕchnuť, vŕzgať, tŕň, popŕchať, pŕhľava, tŕnistý...* |
| 4. fixačná časť | * Šlabikár, strana 61, úloha 1   + priradenie vysvetlenia významu k slovám | 10´ | Skôr než začneme so žiakmi čítať nové slová, v krátkom riadenom rozhovore sa ich spýtame, či cestovali vlakom, akými dopravnými prostriedkami najčastejšie cestujú a či vedia, ktorý z nich je najšetrnejší k prírode.  HUPS môže povedať žiakom, že v šlabikári majú na obrázku rušne rýchlikov a vagóny. Vysvetlí žiakom zadanie úlohy. Žiaci najskôr prečítajú slová v rušňoch, potom vysvetlenie ich významov vo vagónoch. Potom čítajú jednotlivé slová a priraďujú významy – vyfarbujú ich rovnakou farbou vagón a rušeň. Po vypracovaní úlohy žiaci spoločne prečítajú priradené slová a ich významy.  Slová v rušňoch žiaci použijú vo vetách. Dbáme na čo najpresnejšie formulácie žiakov (neopakovať zbytočne slová, neúčelne používať a opakovať zámená a pod.).  Pri riešení úlohy môžeme použiť *MMD/Nácvičné obdobie/písmeno Ŕ/Práca so šlabikárom/str. 61, úloha 1.* |
|  | **1. hodina, časť PÍSANIE** |  |  |
| 1. expozičná časť | * Písanie, 6. zošit, strana 29   + rozcvičenie rúk   + ukážka správneho tvaru písmena a postupu písania | 5´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na multimediálnom disku k šlabikáru spustíme program s animáciou postupu správneho písania veľkého písaného *Ŕ* a malého písaného *ŕ*, *MMD/Nácvičné obdobie/písmeno Ŕ/Postup správneho písania.*  Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *Ŕ* a malého písaného *ŕ* vystretou rukou vo vzduchu spolu s animáciou. Upozorníme ich na polohu dĺžňa v písmenách. Žiaci nacvičujú písanie písaných tvarov písmen *Ŕ, ŕ* v cvičnom zošite. |
| 2. fixačná časť | * Písanie, 6. zošit, strana 29   + písanie písmen *Ŕ, ŕ* | 15´ | Keď žiaci zvládli tvar písmen *Ŕ, ŕ* v cvičnom zošite, pokračujú v predpisovom zošite. Napíšu druhé dva riadky na strane 29.  HUPS môže povedať žiakom, že sa veľmi teší na čarovanie so slovami.  Tento typ úlohy už žiaci riešili, ale aj tak pracujeme spoločne. Žiaci prečítajú najskôr slovo v ružovom riadku. Potom prečítajú prvú vetu vľavo od tabuľky. Písmená v okienkach menia podľa zadania, ostatné písmená iba odpíšu. Vždy prečítajú „nezmyselné“ slovo, ktoré vzniklo zámenou písmena. Takýmto spôsobom postupujú až do konca tabuľky. Riešenie: *Slovo POHÁR sa premenilo na slovo MISKA*.  Pri sebahodnotení môžeme postupovať podľa pokynov v metodických komentároch. Žiaci sa môžu zamerať na správne písanie zmenených slov. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *Ŕ.* Môžu zopakovať niektoré slová s novou hláskou. Pochválime ich za prácu na hodine. |
|  | **2. hodina** |  |  |
| 1. expozičná časť | * Šlabikár, strana 61   + čítanie slabík a slov s novým písmenom      * Didaktická hra *Paličky pomocníčky* * Didaktická hra *Hádankostroj* | 20´ | Žiaci najskôr spoločne prečítajú každý riadok rovnomerným pomalším a plynulým tempom. Potom čítajú slabiky a slová v stĺpcoch, môžu sa striedať dievčatá a chlapci, alebo jednotlivé rady. Pri opakovanom čítaní žiaci čítajú individuálne.  Pri riešení úlohy môžeme použiť *MMD/Nácvičné obdobie/písmeno Ŕ/Práca so šlabikárom/str. 61, NOVÉ SLOVÁ.*  Dôvodom zaradenia didaktickej hry je precvičiť delenie slov s hláskou *ŕ* na slabiky. Každý žiak dostane malé paličky (špáradlá). Pomocou paličiek rozdelí vybraté slová v riadkoch na slabiky. Rozdelené slová nahlas prečítajú.  Opis didaktickej hry je v metodických komentároch. Dôvodom jej zaradenia je precvičiť logické myslenie a vyjadrovanie žiakov, čítanie slov a orientáciu v texte. Použijeme slová z predchádzajúcej úlohy. |
| 2. fixačná časť | * Pracovný zošit, strana 48, čítanie o zvieratách      * Pracovný zošit, strana 48, úloha 1   + dopísanie slov k obrázkom   + vytvorenie novej dvojice *obrázok – slovo*      * Pracovný zošit, strana 48, úloha 2   + doplnenie správneho slova do vety      * Pracovný zošit, strana 48, úloha 3 | 23´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmen *Ĺ, Ŕ* a prečítajú názvy zvierat, o ktorých sa dozvedia z pracovného zošita. Skôr než si prečítajú informácie, spýtame sa, či zvieratá poznajú. Potom môžeme spoločne prečítať informácie o *vĺčati* a *sŕňati*.  HUPS môže povedať žiakom, že pre nich začal pripravovať prekvapenie – hru PEXESO. Nestihol ju však dokončiť, preto potrebuje ich pomoc.  Žiaci najskôr pomenujú všetky obrázky a prečítajú napísané slovo. Vysvetlíme im, že slová môžu písať do ľubovoľnej kartičky s linajkou. Slová píšu samostatne. Do prázdnej kartičky nakreslia ľubovoľný obrázok slova s písmenom *ĺ* alebo *ŕ* a slovo dopíšu do poslednej kartičky s linajkou.  Za samostatnú prácu ich pochválime.  Žiakom vysvetlíme zadanie a úlohu vypracujú samostatne. Potom spoločne prečítajú doplnené vety. Úlohu si môžu kontrolovať navzájom vo dvojiciach.  Úlohu žiaci vypracujú samostatne.  Pri sebahodnotení môžeme postupovať podľa pokynov v metodických komentároch. Žiaci sa môžu zamerať na správne písanie slov k obrázkom v prvej úlohe. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Najviac vyzdvihneme ich samostatnosť pri riešení úloh. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *X, x***  Písanie – **veľké písané *X,* malé písané *x*** | |
| **Prierezové témy** | Ochrana života a zdravia | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *X* v reči  a.2) Určiť pozíciu novej hlásky v slovách  b.1) Čítať všetky tvary písmena *X*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *X, x*  c.2) Písať správne slabiky, slová a vety vytvorené z daných písmen |
| afektívny | d.4) Rozprávať o správnej výžive |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 6. zošit, maňuška HUPSA, kartičky so slovami, vety napísané na kartičkách po jednotlivých slovách, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *X* v reči *(1. úroveň – zapamätanie)* 2. sluchovo určiťpozíciu novej hlásky v slovách *(2. úroveň – porozumenie)* 3. určiť grafickú podobu tvarov písmen *X, x (1. úroveň – zapamätanie)* 4. čítať všetky tvary písmena *X (1. úroveň – zapamätanie)* 5. čítať plynule slová a vety s novými písmenami *(1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. vyhľadať informáciu priamo určenú v texte *(2. úroveň – porozumenie)* 8. reprodukovať text podľa osnovy *(2. úroveň – porozumenie)* 9. písať správne veľké písané *X,* malé písané *x (1. úroveň – zapamätanie)* 10. rozprávať o správnej výžive *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že im chce porozprávať príbeh o tom, ako si pripravoval ovocný džús. Použil mix ovocia. Ako to celé dopadlo, si prváci prečítajú v príbehu v šlabikári. Najskôr sa však naučia poznať a čítať rodinku nového písmena, ktoré je v slove *mix.* Žiaci určia písmeno. |
| 3. expozičná časť | * Vyvodenie tvarov písmena *X* na nápovednej tabuli      * Šlabikár, strana 62, vyvodenie všetkých tvarov písmena *X*      * Šlabikár, strana 62   + práca s vyvodzovacími obrázkami | 5´ | Žiakom ukážeme nápovedný obrázok xylofónu na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *X* predstavíme rodinku písmena *X: veľké* *tlačené X, malé tlačené x, veľké písané X, malé písané x*.  Spoločne so žiakmi opakujeme názvy písmen. Rodinku písmena *X* žiaci môžu predstaviť aj HUPSOVI.  Po pomenovaní písmen na nápovedných tabuliach si žiaci otvoria šlabikár na strane 62, pomenujú nápovedný obrázok a prečítajú všetky tvary písmena *X*.  Žiaci pomenujú obrázky v jednotlivých riadkoch a určia pozíciu hlásky *X* v slovách. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno X/Vyvodzovacie obrázky.* |
| 4. fixačná časť | * Motivačný text *HUPSOVA exotika*   + čítanie príbehu   + rozhovor o prečítanom texte | 13´ | So žiakmi sa presunieme do zadnej časti triedy (mimo lavíc).  Spoločne prečítame text o tom, ako HUPS pripravoval exotický ovocný nápoj. Postupuje známym spôsobom, ale aj tak spôsobí nemalé komplikácie. Žiakom vysvetlíme neznáme slová s písmenom *x.*  Po prečítaní textu sa v krátkom riadenom rozhovore spýtame žiakov, či aj u nich doma rodičia robia ovocný džús, aké ovocie najčastejšie jedávajú. Žiaci by mali vysvetliť význam ovocia pre správnu výživu.  Text žiaci čítajú opakovane. Môžu sa tiež zahrať na „hadíka“ pri čítaní – každý žiak prečíta jednu vetu, čítajúceho však neurčuje učiteľ, ale čítajú v poradí tak, ako sedia za sebou v lavici (ako hadík).  Vysvetlenie významu zvýraznených slov nájdeme V HUPSOVOM  slovníku na MMD: *MMD/Nácvičné obdobie/písmená X/HUPSOV*  *SLOVNÍK/str. 62 HUPSOVA exotika.* |
|  | **1. hodina, časť PÍSANIE** |  |  |
| 1. expozičná časť | * Písanie, 6. zošit, strana 30   + rozcvičenie rúk   + ukážka správneho tvaru písmena a postupu písania | 5´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na všetky tvary písmena *X* v predpisovom zošite v záložkách pod sebou. Žiaci prečítajú všetky tvary písmen a povedia, ktoré písmená sa budú učiť písať (sú vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *X* a malého písaného *x*, *MMD/Nácvičné obdobie/písmeno X/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *X* a malého písaného *x* vystretou rukou vo vzduchu spolu s animáciou.  Žiaci nacvičujú písanie písaných tvarov písmen v cvičnom zošite. |
| 2. fixačná časť | * Písanie, 6. zošit, strana 30 * nácvik písanie veľkých tvarov písmen      * + precvičovanie grafickej podoby písmena      * Písanie, 6. zošit, strana 30   + písanie tvarov písmena *X* | 15´ | Keď žiaci zvládli tvar veľkého písaného *X* a malého písaného *x* v cvičnom zošite, pokračujú v predpisovom zošite. Najskôr môžu obtiahnuť tvary písmen*,* ktoré sú doplnené šípkami s číslami vyjadrujúcimi postupnosť pri písaní. Žiaci opíšu postup*,* potomobťahujú tvar písmen rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *x*. Cieľom tejto úlohy je utvrdiť si správnu grafickú podobu malého písaného *x*. Žiakov priebežne kontrolujeme.  Žiaci obtiahnu zväčšené tvary písmen *X, x* v prvých dvoch riadkoch, môžu písať perom. Upozorníme ich na šípky – správny smer a rozstupy písmen pri písaní.  Pri sebahodnotení sa žiaci môžu zamerať na správnu šírku písmen *X, x.* Môžu zakrúžkovať ľubovoľnou farbičkou slabiku, ktorá sa im najviac vydarila. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena a povedia názvy ovocia, ktoré najradšej jedávajú. |
|  | **2. hodina** |  |  |
| 1. expozičná časť | * Šlabikár, strana 62, úloha   + reprodukcia textu podľa osnovy   + vyhľadanie informácie uvedenej v texte * Šlabikár, strana 62   + čítanie slov s novým písmenom      * Didaktická hra *Nezbedný vietor* | 28´ | Žiaci spoločne prečítajú motivačný text o HUPSOVI. Potom odpovedajú na otázky: *Je HUPS skúsený kuchár? Prečo pripravuje exotický nápoj?*  *Z akých druhov ovocia HUPS pripravoval nápoj? Prečo si HUPS dal okuliare? Čo sa stalo, keď HUPS pustil mixér?*  Po zodpovedaní týchto otázok môžu žiaci navrhnúť osnovu textu a pokúsiť sa text reprodukovať. Porozumenie textu pozitívne ovplyvňuje aj techniku čítania. Potom žiaci opakovane čítajú text. Dbáme na plynulosť a správnu intonáciu.  So žiakmi sa môžeme presunúť do zadnej časti triedy (mimo lavíc).  Potom čítajú slová tak, že čítajú stĺpce súvisle ako vlnovku (každý druhý stĺpec začnú čítať zospodu, aby nadviazali na posledné slovo predchádzajúceho stĺpca). Dôležité je, aby žiaci mali rovnaké tempo čítania a „nestratili“ sa v texte.  Pri opakovanom čítaní slov po riadkoch môžu chlapci čítať iba slová, v ktorých je *X* na začiatku alebo na konci slova, dievčatá čítajú iba slová, v ktorých je *x* vo vnútri slova.  Pri riešení úlohy môžeme použiť *MMD/Nácvičné obdobie/písmeno X /Práca so šlabikárom/str. 62, NOVÉ SLOVÁ.*  Opis didaktickej hry je v metodických komentároch. Dôvodom jej zaradenia je opakovanie čítania známych slov napísaných písaným i tlačeným písmom.  Môžeme použiť slová: *fixky, boxer, latex, mixér, expres, export, extrém, box, prax, mix, saxofón, taxikár, galaxia, exkurzia, expedícia...* |
| 2. fixačná časť | * Písanie, 6. zošit, strana 31 | 15´ | Skôr než žiaci začnú nacvičovať písanie slov, povedia ich nahlas, rozložia na hlásky a povedia počet hlások v slove. Prácu žiakov priebežne kontrolujeme, hodnotíme a chválime za ich pokrok.  Po napísaní horného bloku riadkov na strane prerušíme písanie kvôli zmene činnosti.  Žiaci vyfarbia ľubovoľnou farbou plôšku, ktorá predeľuje stranu.  Môžu nahlas prečítať slová, ktoré napísali.  Pri písaní v dolnej časti strany postupujeme rovnako ako pri písaní slov v hornej časti strany.  Pri sebahodnotení môžeme postupovať podľa pokynov v metodických komentároch. Žiaci sa môžu zamerať na správne rozstupy písmen v slovách. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *X, x***  Písanie – **veľké písané *X,* malé písané *x*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Etická výchova | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmena *X*  a.2) Čítaťslabiky, slová a vety vytvorené z daných písmen  a.3) Čítať s porozumením  c.1) Pomenovať obrázky  c.2) Počúvať a zopakovať rozprávanie  c.3) Používať spisovnú výslovnosť |
| psychomotorické | b.1) Písať správne písané i tlačené tvary písmen *X, x*  b.2) Písať správne slová a vety vytvorené z daných písmen |
| afektívny | c.4) Vyjadriť radosť z toho, že vie čítať všetky písmená |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 6. zošit, maňuška HUPSA, vety napísané na kartičkách po jednotlivých slovách, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. tvoriť vety podľa zadania *(3. úroveň – aplikácia)* 3. písať správne tlačené tvary *X, x (1. úroveň – zapamätanie)* 4. priradiť k slovám vysvetlenie ich významu *(2. úroveň – porozumenie)* 5. vyjadriť radosť z toho, že vie čítať všetky písmená *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Didaktická hra *Vety spia* | 5´ | Dôvodom zaradenia didaktickej hry je precvičiť skladanie a čítanie viet.  Pripravíme vety, ktoré napíšeme po slovách na kartičky. Každá veta by mala byť napísaná inou farbou alebo iným typom písma. Kartičky rozdáme žiakom (každý má aspoň jednu kartičku). Najskôr všetci prečítajú svoje slová. Potom si ľahnú na lavicu, akoby spali. Povieme: *Zobudí sa a pred tabuľu príde veta...* Povieme niektorú z viet, ktoré majú žiaci na kartičkách. Žiaci, ktorí majú slová z danej vety, sa postavia a pred tabuľou sa zoradia tak, aby veta bola správne zložená. Ostatní žiaci vetu prečítajú.  Môžeme použiť vety: *Alexander sa vezie taxíkom. Môžeš kúpiť mixér. Vymixujeme všetky žĺtky. Alexandra sa popŕhlila. Xénia má nové fixky. Taxík stojí pri stĺpe. Ujo Braňo je boxer. Prváci boli na exkurzii. Xaver cestuje expresným autobusom.* |
| 3. fixačná časť | * Šlabikár, strana 63, úloha 1      * Šlabikár, strana 63, úloha 2   + čítanie krátkeho textu      * Šlabikár, strana 63, písanie tlačených písmen      * Písanie, 6. zošit, strana 32   + riešenie krížovky      * Písanie, 6. zošit, strana 32   + prepis vety | 35´ | HUPS sa môže spýtať žiakov, či už niekedy cestovali taxíkom. Teraz sa zahrajú, že chcú s mamičkou telefonicky objednať taxík. Žiaci povedia vety, potom niektorú z nich napíšu na tabuľu a do šlabikára.  Posledný text v šlabikárovej časti nie je o HUPSOVI, ale o prvákoch. Úmyselne sa v ňom slová v riadkoch zmenšujú (zmenšili sa postupne aj v šlabikári). V texte sú formulované akési podmienky na postup do druhej triedy. Text so žiakmi prečítame, vysvetlíme im slová, ktorým nerozumejú. Žiaci text prečítajú spoločne plynulým rovnomerným tempom a odpovedia na otázku, koľko úloh napísaných v texte by zvládli urobiť. Potom odpovedia na otázku za textom.    Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno X/Pracovný list písmeno X, Pracovný list písmeno x.*  Pri riešení úlohy môžeme použiť *MMD/Nácvičné obdobie/písmeno Ch/Práca so šlabikárom/tlačené ch, Ch.*  Keď žiaci dopíšu tvary tlačených písmen, samostatne riešiaHUPSOVU úlohu. Po skončení práce niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu.  HUPS môže povedať žiakom, že je zvedavý, či nezabudli riešiť krížovky. Jednu zaujímavú videl v písanke. Žiaci najskôr pomenujú všetky obrázky, potom slová napíšu do riadkov krížovky (slová: *taxík, fixky, chlapec, chobotnica, kufor, telefón, nožnice,* riešenie: *xylofón*).  Vetu napíšu žiaci samostatne.  Žiaci najskôr HUPSOVI prečítajú vetu ponorenú do vody, potom ju samostatne prepíšu písaným písmom. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu povedať, ktoré nové slová sa naučili. Pochválime ich za samostatnú prácu na hodine. |
|  | **2. hodina** |  |  |
| 1. expozičná časť | * Pracovný zošit, strana 4, čítanie o zvieratách      * Pracovný zošit, strana 49, úloha 1   + priradenie vysvetlenia významu k slovám | 15´ | So žiakmi sa môžeme presunúť do zadnej časti triedy (mimo lavíc).  Pomenujú všetky tvary písmena *X* a prečítajú názov zvieraťa, o ktorom sa dozvedia z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom môžeme spoločne prečítať informáciu o *foxteriérovi*.  HUPS môže povedať žiakom, že je veľmi zvedavý na nové slová, ktoré sú napísané v pracovnom zošite. Žiaci najskôr prečítajú slová v prvom stĺpci, potom prečítajú vysvetlenia významov slov. So slovami sa už stretli v predchádzajúcich úlohách. Potom čítajú jednotlivé slová a priraďujú významy – dvojice vyfarbujú rovnakou farbou. Po vypracovaní úlohy žiaci spoločne prečítajú priradené slová a ich významy.  Slová z prvého stĺpca môžu použiť vo vetách. Dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.). |
| 2. fixačná časť | * Pracovný zošit, strana 49, úlohy 2, 3, 4 | 28´ | Žiakov rozdelíme na dve skupiny.  **Prvá skupina** samostatne rieši úlohy 2, 3 a 4. Zadania úloh vysvetlíme všetkým spoločne.  **Druhá skupina** číta spolu s učiteľom text z textovej prílohy na nácvik techniky čítania na strane 12 (je umiestnená v strede šlabikára). Pracujeme podľa individuálnych potrieb žiakov.  Prácu skupín po dohodnutom časovom úseku vymeníme.  Samostatnú prácu žiakov spoločne skontrolujeme.  Pri sebahodnotení sa žiaci môžu zamerať na správne napísanie viet v tretej úlohe. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Najviac vyzdvihneme ich samostatnosť pri riešení úloh. |